“เจ้าท่า” สั่งด่วน! “ห้ามใช้เรือราชา 1” พบทรงตัวผิดปกติ-เหตุเรือล่ม เจอศพเพิ่ม 1 ราย
“เจ้าท่า” สั่งด่วน! “ห้ามใช้เรือราชา 1” พบทรงตัวผิดปกติ-เหตุเรือล่ม เจอศพเพิ่ม 1 ราย
“เจ้าท่า” สั่งด่วน! “ห้ามใช้เรือราชา 1” พบทรงตัวผิดปกติ-เหตุเรือล่ม เจอศพเพิ่ม 1 ราย
7 ส.ค. 2563

สำนักงานเจ้าท่าภูมิภาคสาขาเกาะสมุย ออกคำสั่งห้ามใช้เรือราชา 1 ของ บริษัท ท่าเรือราชาเฟอร์รี่ จำกัด(มหาชน) หรือ RP (อาร์พี) เป็นการชั่วคราว นับตั้งแต่วันที่ 6 ส.ค. เป็นต้นไป หลังได้ตรวจสอบพบว่าเรือทรงตัวผิดปกติมีอาการเอียงค้างทางซ้าย 5 องศา โดยไม่ทราบสาเหตุ ทั้งนี้ จนกว่าบริษัทจะดำเนินการเปลี่ยนแปลงแก้ไขหรือซ่อมแซมให้เรียบร้อยจนเป็นที่ปลอดภัยหรือมีสภาพเหมาะสมสำหรับการใช้งาน
โดยคำสั่งดังกล่าวมีขึ้นหลังจากเกิดเหตุการณ์เรือเฟอร์รี่ราชา 4 ของ RP ประสบเหตุล่มลงในวันที่ 1 ส.ค.ที่ผ่านมา ขณะบรรทุกรถบรรทุกสินค้าเดินทางออกจากท่าเทียบเรือของบริษัทที่อำเภอเกาะสมุย มุ่งหน้าอำเภอดอนสัก จังหวัดสุราษฎร์ธานี โดยจมลงบริเวณระหว่างเกาะสี่ เกาะห้า ห่างจากท่าเทียบเรือฝั่งเกาะสมุยประมาณ 2 ไมล์ทะเล โดยมีผู้โดยสารมากับเรือ 16 คน เป็นลูกเรือและคนขับรถ
ทั้งนี้ ณ วันที่ 7 ส.ค.63 สรุปจำนวนผู้เสียชีวิตจากเหตุการณ์ดังกล่าว 3 ราย โดยวันนี้ทีมประดาน้ำพบศพเพิ่มอีก 1 ราย และยังสูญหายอยู่ระหว่างค้นหา 2 ราย